TOP ผนึก “กรมเจ้าท่า” รณรงค์ใช้ถุงผ้า
TOP ผนึก "กรมเจ้าท่า" รณรงค์ใช้ถุงผ้า ณ บริเวณท่าเทียบเรือเกาะลอย อ.ศรีราชา จ.ชลบุรี เมื่อเร็วๆนี้
20 ก.พ. 2562

วิโรจน์ มีนะพันธ์ รองกรรมการผู้จัดการใหญ่ ด้านกำกับองค์กรและกิจการสัมพันธ์ บริษัท ไทยออยล์ จำกัด (มหาชน) หรือ TOP และ สมศักดิ์ ห่มม่วง อธิบดีกรมเจ้าท่า กระทรวงคมนาคม ร่วมเปิดโครงการ “รักษ์โลก ร่วมใจใช้ถุงผ้ากับไทยออยล์และกรมเจ้าท่า” เพื่อสร้างความตระหนักและปลูกจิตสำนึกให้ประชาชน ผู้ประกอบการในพื้นที่ และหน่วยงานที่เกี่ยวข้องในพื้นที่จังหวัดชลบุรี เกิดความรู้ ความเข้าใจ เรื่องผลจากขยะพลาสติก และช่วยกันลดปริมาณการใช้ถุงพลาสติก โดยรณรงค์ให้หันมาใช้ถุงผ้าแทน
ทั้งนี้ ภายในงานยังมีกิจกรรมการเล่นเกมส์ เพื่อให้ความรู้และสร้างความตระหนักถึงการใช้ถุงผ้า รวมถึง จัดเสวนาให้ความรู้จากนักวิชาการ และผู้เชี่ยวชาญด้านสิ่งแวดล้อม พิธีดังกล่าวจัดขึ้น ณ บริเวณท่าเทียบเรือเกาะลอย อ.ศรีราชา จ.ชลบุรี เมื่อเร็วๆนี้